יולן כהן

יוֹלָן כֹּהֵן (נולדה ב־9 באוגוסט 1990) היא עיתונאית ישראלית המשמשת ככתבת בריאות ותיירות בחברת החדשות של קשת 12 וב"תוכנית חיסכון" בערוץ 12. כהן נולדה וגדלה בחולון, למשפחה מסורתית-דתית-ימנית, כשלישית מבין ארבע אחיות. בין שנות ה-50 ל-90 של המאה שעברה, נאסר על יהודים לצאת מסוריה וחלקם גם נרצחו בעקבות כך שניסו לברוח מביתם. מה שגרם בשנות ה-70 להקמת רשת של הברחת יהודים לישראל - ואמה רוזה הייתה חלק ממנה, "לפני שאמא שלי עלתה לישראל היא הייתה במחתרת, עזרה ליהודים לעלות מסוריה", עקב כך נעצרה ונשלחה לכלא הסורי על-ידי המוח'אבראת בו אף עברה עינויים במכות חשמל. לבסוף, אמה רוזה, הצליחה לעלות מסוריה אך בגפה. דודה של כהן הוא גבאי, אביה שומר מסורת, וחלק ממשפחתה הם יהודים חרדים מהקהילה הסורית. אמה הכירה את אביה, משה, בעברו איש תעשיית התיירות, בשידוך לאחר עלייתה. את הקריירה העיתונאית שלה החלה בשנת 2014 בחברת קסטינה, שם עבדה תחילה כתחקירנית במגוון תוכניות, ובהמשך הצטרפה כחברת צוות וכתחקירנית בתוכנית היומית "אנשים" בערוץ 2 בזכיינית קשת, בהנחיית חיים אתגר. בשנת 2016 הצטרפה לחברת החדשות כתחקירנית בחדשות סוף השבוע בהגשת דנה ויס. במהלך תפקידה זה פורסמו מספר תחקירים וראיונות בלעדיים שיזמה וערכה, ביניהם 'פרשת תינוק המריבה' - ראיון ראשון ובלעדי עם אביו של הילד שנמסר לאימוץ ללא ידיעתו. בנוסף, יזמה תחקירים רבים יחד עם העיתונאי יוסי מזרחי, ביניהם תחקיר על הקבוצה של נילי בכר - מתקשרת שסחפה אחריה ישראלים רבים וכללה קבוצות של מאות תלמידים כגון שרי אריסון ועוד. במסגרת תפקידה כתחקירנית, ערכה כהן עשרות תחקירים כעיתונאית סמויה כדי לחשוף עוולות ושחיתויות. כך, לדוגמה, התחזתה לאישה המעוניינת לעבוד בחשפנות ומגיעה לראיון עבודה במועדון חשפנות, ותוך כדי כך סיפקה לציבור תיעוד נדיר ומרתק מהנעשה מאחורי הקלעים של מועדוני החשפנות. בד בבד, יחד עם יוסי מזרחי חשפה את השיטה לקיצורי תורים לוועדי העובדים הגדולים בצפון, בבתי חולים, בתמורה לתרומות נדיבות. בשנת 2017 ערכה כהן יחד עם העיתונאים חיים ריבלין ועמרי מנשה סדרת תחקירים מיוחדת, שחשפה את הקשר הבעייתי בין משרד הבריאות לחברות הטבק והעישון. במסגרת התחקיר הקימה כהן חברת סיגריות פיקטיבית לייבוא סיגריות אלקטרוניות, ואף הצליחה לתעד כיצד מאכער המקורב לסגן שר הבריאות דאז יעקב ליצמן, מצליח לארגן פגישות עם צמרת משרד הבריאות ואף עם השר עצמו תמורת מעטפות כסף. בשנת 2018 מונתה כהן לכתבת בחברת החדשות וב"תוכנית חיסכון". במסגרת זו התמחתה בפרסום תחקירים הנוגעים לעוולות צרכניות ובריאותיות. כך, לדוגמה, חשפה רשתות בתי הקפה הממחזרות אוכל, חיידקים מזהמים ברשתות מזון, תחקירים נגד רופאים מתחזים ועוד. במהלך תקופה מגפת הקורונה העולמית, החלה כהן להוביל את תחום הבריאות וחשפה פרשיות רבות - הן בתוכנית חיסכון והן במהדורה המרכזית - ביניהן 'פרשת איתמר גרוטו וטדי שגיא' – במסגרתה העניק פרופ' גרוטו פטור מבידוד קורונה למיליארדר בצעד מעורר מחלוקת. עוד הובילה סדרת חשיפות על אנשי ציבור, ביניהם השר לשעבר יואב גלנט, השר אביגדור ליברמן, החכ"ים מיקי לוי, דוד ביטן וגדי יברקן, אשר הפרו את הנחיות הקורונה בזמן ימי הסגר. כהן אף ליוותה את אפיק סוויסה, החולה הצעיר הראשון שאושפז במצב קשה מאוד, בכל מסעו הארוך בדרך להחלמה. לאורך מגפת הקורונה העולמית, מרבה כהן לפרסם בפרסום ראשון את ההנחיות, ההגבלות, ההקלות, מועדי החיסונים ועדכונים וחשיפות בנושא הנגיף כגון גילוי זנים חדשים. עם התרבותם של מקרי ההטעיות ברשתות החברתיות הנוגעות לנגיף הקורונה ולחיסונים כנגדו, החלה כהן לפרסם סדרת כתבות על המלחמה בפייק ניוז בנושא. בספטמבר 2022 חשפה את אחת הפרשיות החמורות ביותר בתחום הרפואה - מחדל ההפריה בביה"ח אסותא ראשון לציון, פרשה שבמרכזה עמדה אישה בהיריון, אשר עברה טיפולי פוריות וגילתה בעודה בחודש השמיני להריונה, שהחזירו לה עובר ששייך לזוג אחר. כהן אף ראיינה לראשונה את הזוג שלו קרה המחדל. החשיפה עוררה הדים בכל כלי התקשורת ובקליניקות בישראל, והדהדה שוב ושוב את מה שנעשה במחלקות ההפריה הגדולות. בשנת 2017 נישאה לאיש העסקים והתקשורת שי בן מאור. הזוג מתגורר בתל אביב. יולן כהן, ברשת החברתית פייסבוק יולן כהן, ברשת החברתית אקס (טוויטר) יולן כהן, ברשת החברתית אינסטגרם יולן כהן, ברשת החברתית טיקטוק יולן כהן באתר N12 יפעת הללי אברהם, ‏אני גאה בזה שניקיתי בתים עם אמא. זה מה שלימד אותי לעבוד קשה, באתר ‏מאקו‏, 10 באוגוסט 2023 יפעת הללי אברהם, ‏אני גאה בזה שניקיתי בתים עם אמא. זה מה שלימד אותי לעבוד קשה, באתר ‏מאקו‏, 10 באוגוסט 2023 כתבת חדשות 12 חושפת: "אמא שלי עברה עינויים במכות חשמל", באתר Ice, ‏2023-04-26 https://twitter.com/yollancohen/status/1651116798551392256, X (formerly Twitter) רותי שילוני, ‏פרשת "תינוק המריבה" - האב מדבר: "הילד הזה שלי, לא שלכם", באתר ‏מאקו‏, 19 בנובמבר 2016 יוסי מזרחי, ‏"מנסים להפוך אותך לסוג של זומבי", באתר ‏מאקו‏, 30 ביולי 2016 יוסי מזרחי, ‏תורים מקוצרים לוועדים? המשטרה תבדוק, באתר ‏מאקו‏, 7 באוגוסט 2016 חיים ריבלין, ‏החברה הפיקטיבית והפגישה עם השר, באתר ‏מאקו‏, 10 בינואר 2017 יולן כהן, ‏חשיפה: המיליארדר, החגיגות, הפטור מבידוד - והדרישה של השר לבדיקה, באתר ‏מאקו‏, 10 ביוני 2020 יולן כהן, ‏הפוליטיקאים שוב מפרים הגבלות: ח"כ מיקי לוי בילה בבית בנו בערב החג, באתר ‏מאקו‏, 4 באוקטובר 2020 יולן כהן: התגלו 5 מקרים נוספים "ותיקים" של זן הקורונה החדש AY4.2 בישראל: לאחר שזוהה הנדבק הראשון בן ה-11 ששב מחו"ל, בדקו במעבדת ריצופי הבדיקות של משרד הבריאות מספר חודשים אחורה את כלל הריצופים שסווגו עד כה כזן הדלתא. כתוצאה מהבדיקה החוזרת זוהו אותם מקרי הידבקות נוספים, שעומדים בקריטריונים של הסיווג החדש | המחדש, באתר hm-news.co.il יולן כהן, ‏משרד הבריאות נגד הרופאים שמפיצים פייק-ניוז: יזומנו לבירור ושימוע, באתר ‏מאקו‏, 26 בספטמבר 2021 יולן כהן, ‏פרסום ראשון: אישה בהיריון מתקדם גילתה שהעובר שהוחזר לה בטיפולי הפוריות - לא שלה, באתר ‏מאקו‏, 14 בספטמבר 2022